१९७५ से मार्च १९७७ तक इंदिरा गाँधी जी द्वारा देश में आंतरिक आपातस्थिति लगाकर सभी राजनीतिक विरोधियों को जेल में डाल दिया गया था.संघ पर प्रतिबन्ध लगा दिया गया था. संघ द्वारा लोकतंत्र की रक्षा के लिए भूमिगत अभियान चलाया गया और प्रत्यक्ष आन्दोलन द्वारा भी स्वयंसेवकों ने गिरफ्तारियां दी थीं.इनसे बौखलाकर इंदिराजी ने संघ के अधिकारीयों के पास इस आशय का प्रस्ताव भेजा था कि संघ अपने आन्दोलन को वापस लेले तो संघ से प्रतिबन्ध हटा लिया जायेगा.इस बीच इंदिराजी ने देश भर में संघ कार्यालयों से संगठन का रिकार्ड जब्त करके उनकी जांच कराई थी और जांच से ये प्रमाणित हो गया था की संघ की गतिविधियाँ पूरी तरह वैधानिक एवं पारदर्शी थीं.लेकिन संघ के नेतृत्व ने स्पष्ट कर दिया की इमरजेंसी हटाये बिना आन्दोलन वापिस नहीं होगा क्योंकि इमरजेंसी के कारण देश में लोकतंत्र को खतरा उत्पन्न हो गया है.अंततोगत्वा मार्च १९७७ में चुनाव कराये गए जिसमे भारतीय जनसंघ, लोकदल,संगठन कांग्रेस तथा कांग्रेस से अलग हुए बाबु जगजीवनराम,हेमवती नंदन बहुगुणा, नंदिनी सत्पथी आदि द्वारा गठित कांग्रेस फॉर डेमोक्रेसी ने जनता पार्टी का गठन करके उसके निशान पर चुनाव लड़ा.और लोकतंत्र की विजय हुई.इंदिराजी स्वयं चुनाव हार गयीं.श्री मोरारजी भाई देसाई देश के प्रधान मंत्री बने.इन चुनावों में जो लोग चुन कर आये उनमे सबसे अधिक संख्या पूर्व भारतीय जनसंघ के लोगों की थी जो ९८या ९९ थी.